
JUDEȚUL IAȘI
CONSILIUL LOCAL AL COMUNEI  GOLĂIEȘTI


HOTĂRÂREA NR. 60
privind exercitarea funcției de audit public intern în sistem de cooperare în cadrul Filialei Județene Iași a Asociației Comunelor din România

Consiliul local al comunei Golăiești, Județul Iași, întrunit in ședința extraordinară din data de 20.08.2025;
Ținând seama de faptul că obținerea eficienței şi eficacității serviciilor publice reprezintă o condiție esențială a managementului fiecărei entități publice, în acest caz, entitate publică fiind comuna, în calitatea acesteia de persoană juridică de drept public și, respectiv, de instituție publică locală,
Apreciind oportunitatea unei cooperări între comune pentru asigurarea activității de audit public intern, respectând în același timp independentă și funcțiile specifice fiecăreia dintre acestea,
Urmărind facilitarea asigurării activității de audit public intern pentru mai multe comune, în temeiul unui acord de cooperare, prin relații profesionale bazate pe criterii de legalitate, economicitate, eficacitate, eficientă și colaborare pentru  realizarea obiectivelor specifice acestei activități,
Având în vedere prevederile:
Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;  
Ordonanței 57/2019 privind Codul Administrativ;
Legii nr. 273/2006 privind finanțele publice locale, cu modificările şi completările ulterioare;
Legii cadru a descentralizării nr. 195/2006;
Legii nr. 182/2002 privind protecția informațiilor clasificate, cu modificările şi completările ulterioare;
Hotărârii Guvernului nr. 781/2002 privind protecția informațiilor secrete de serviciu, cu modificările şi completările ulterioare; 
Legii nr. 287 / 2009 privind Codul civil și Legii nr. 134/2010 privind Codul de procedură civilă, cu modificările şi completările ulterioare;
Legii nr. 672/2002 privind auditul public intern, cu modificările şi completările ulterioare;
Hotărârii Guvernului nr. 1183 / 2012 pentru aprobarea Normelor privind sistemul de cooperare pentru asigurarea funcției de audit public intern, cu modificările şi completările ulterioare;
Hotărârii Guvernului nr. 1086 / 2013 pentru aprobarea Normelor generale privind exercitarea activității de audit public intern, cu modificările şi completările ulterioare;
Codului privind conduita auditorului intern, aprobat prin Ordinul ministrului finanțelor publice nr. 252/2004 cu modificările şi completările ulterioare;
Hotărârii Consiliului Local nr. 57/25.07.2022 privind aderarea comunei Golăiești la Asociația Comunelor din România,
Ținând cont de :
· Referatul de aprobare al primarului comunei Golăiești;             
· Raportul de specialitate al compartimentului de resort din cadrul aparatului de specialitate al primarului;
· Avizul comisiilor de specialitate ale Consiliului Local al comunei Golăiești.

HOTĂRĂȘTE:
Art. 1 – Se aprobă exercitarea funcției de audit public intern în sistem de cooperare în cadrul Filialei Județene Iași a Asociației Comunelor din România.
Art. 2. - (1) Se aprobă aderarea la Acordul de cooperare nr. 1 din 11.04.2025 pentru organizarea şi exercitarea activității de audit public intern al Filialei Județene Iași a Asociației Comunelor din România, conform anexei la prezenta hotărâre. 
(2) Obligațiile financiare rezultate din Acordul de cooperare prevăzut la  art. 2, alin. (1), pe întreaga durată de existenta a acestuia, se suportă din bugetul local al comunei Golăiești
Art. 3. - Prezenta hotărâre se aduce la îndeplinire de către primarul comunei Golăiești;
Art. 4. - (1) Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, primarului comunei, Prefectului Județului Iași şi Filialei Județene Iași a Asociației Comunelor din România şi se aduce la cunoștință publică prin publicarea în Monitorul Oficial al Comunei Golăiești, precum şi pe pagina de internet.

Dată astăzi, 20.08.2025
                                                                                                                        CONTRASEMNEAZĂ,
[bookmark: _Hlk101186134]PREȘEDINTE DE ȘEDINȚĂ,                  SECRETAR GENERAL AL COMUNEI,      BÂZDÂGĂ VASILE                                            Delegat, Jr. MICU ELENA ALEXANDRA







[bookmark: _Hlk195082075]Acordul de cooperare  nr. 1 din 11.04.2025
privind exercitarea funcției de audit public intern în sistem de cooperare în cadrul 
Filialei Județene Iași a Asociației Comunelor din România


   	 Preambul
    	Obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, iar cooperarea în asigurarea funcției de audit public intern reprezintă o oportunitate în atingerea acestui deziderat, respectând în acelaşi timp independenţa şi funcţiile specifice fiecăreia dintre entităţi.
  	 Scopul acordului de cooperare este de a facilita asigurarea activității de audit public intern pentru fiecare entitate publică semnatară a acordului, urmărindu-se crearea unei relaţii profesionale de cooperare pentru minimizarea eforturilor umane, materiale şi financiare şi maximizarea aportului activităţii de audit la realizarea obiectivelor entităţii.
    	În baza acordului de cooperare entităţile semnatare se angajează la o colaborare pe termen lung care să asigure o mai mare sustenabilitate şi coerenţă în realizarea activităţilor de audit public intern .
    	Prezentul acord de cooperare funcţionează pe baza unui set de reguli stabilite de comun acord, aprobate de reprezentanţii legali ai entităţilor publice semnatare ale acordului şi prevăzute în conţinutul său.
   	
 Părţile acordului de cooperare
A. 
             Filiala Județeană Iași a Asociației Comunelor din România denumită în continuare Filiala, în calitate de structură asociativă organizatoare a auditului public intern pentru comunele prevăzute la lit. B, cu sediul în Comuna Plugari, la sediul Primăriei Plugari, str. Principală nr. 182, județul Iași, titulară a codului de înregistrare fiscală …………., reprezentată prin Domnul Benoni MORUZI, care îndeplineşte funcţia de preşedinte al Filialei, 
și
  	B. 
B.1 Entitatea publică locală Comuna Golăiești, cu sediul în localitatea Golăiești
str. Principală, nr. 44, județul Iași, titulară a codului de înregistrare fiscală 4540577 și a contului nr. RO96TREZ24A510103591100X, deschis la Trezoreria Iași, reprezentată prin domnul Manoliu Costel, având funcția de Primar, împuternicit(ă) prin Hotărârea nr. 60/20.08.2025 emisă de Consiliul local al localității menționate, în calitate de participantă la acordul de cooperare,

B.2 Entitatea publică locală .........................., cu sediul în localitatea ............................,
str. ............................ nr. ........., județul/sectorul ............................, titulară a codului de înregistrare fiscală ...... și a contului nr. ....., deschis la Trezoreria ......., reprezentată prin domnul/doamna ............................, având funcția de ............................, împuternicit(ă) prin Hotărârea nr. ...../......./emisă de Consiliul local al localității menționate, în calitate de participantă la acordul de cooperare,

B.3 Entitatea publică locală .........................., cu sediul în localitatea ............................,
str. ............................ nr. ........., județul/sectorul ............................, titulară a codului de înregistrare fiscală ...... și a contului nr. ....., deschis la Trezoreria ......., reprezentată prin domnul/doamna ............................, având funcția de ............................, împuternicit(ă) prin Hotărârea nr. ...../......./emisă de Consiliul local al localității menționate, în calitate de participantă la acordul de cooperare,

CAP. I  Obiectul acordului de cooperare
ART. 1
    	Obiectul prezentului acord îl constituie cooperarea entităţilor publice locale semnatare, prin reprezentanţii legali, în vederea organizării şi exercitării funcţiei de audit public intern în cadrul acestora, în conformitate cu prevederile Legii nr. 672/2002 privind auditul public intern, republicată, cu modificările ulterioare, ale Legii nr. 273/2006 privind finanţele publice locale, cu modificările ulterioare și ale Ordonanței 57/2019 privind Codul administrativ, cu modificările ulterioare.

  	 ART. 2
    	Acordul de cooperare stabileşte drepturile şi obligaţiile părţilor în organizarea şi exercitarea funcţiei de audit public intern , atribuţiile specifice compartimentului de audit public intern care va derula misiunile de audit public intern, reglementează obligaţiile financiare ale entităţilor publice locale semnatare şi asigură confidenţialitatea datelor şi informaţiilor în posesia cărora vor intra oricare dintre persoanele implicate în acest proces.
 	
        ART. 3
  	 Părţile semnatare stabilesc principiile care stau la baza aplicării acordului şi se angajează de a acţiona consecvent pentru realizarea lor, sub forma:
    a) menţinerii independenţei juridice, decizionale şi financiare a fiecărei entităţi publice locale semnatare;
    b) îmbinării în mod echitabil a nevoilor de audit public intern cu resursele disponibile între entităţile publice locale semnatare;
    c) irevocabilităţii pe cale unilaterală a acordului de cooperare;
    d) respectării reciproce a confidenţialităţii în derularea activităţii de audit public intern şi a raportării rezultatelor acesteia.

          ART . 4
În conformitate cu prevederile prezentului acord, exercitarea funcției de audit public intern se realizează în sistem de cooperare, prin intermediul compartimentului de audit public intern din cadrul Filialei Județene Iași a Asociației Comunelor din România, pentru entitățile publice locale semnatare ale prezentului acord. 

 CAP. II  Drepturile şi obligaţiile părţilor în organizarea şi exercitarea funcţiei de audit public intern 
   	 ART. 5
   	 Entităţile publice locale semnatare au următoarele drepturi:
a) propunerea unor obiective de audit public intern , specifice entităţii publice locale semnatare, de către echipa de audit desemnată să realizeze misiunea de audit public intern ;
b) solicită şi beneficiază de activitatea de audit public intern pentru îmbunătăţirea eficienţei şi eficacităţii sistemului de management şi control intern care să asigure atingerea obiectivelor entităţii publice locale semnatare;
c) să fie informată în mod exclusiv şi operativ asupra problemelor şi iregularităţilor constatate cu ocazia misiunilor de audit public intern efectuate;
d) să fie informată în mod exclusiv și operativ asupra problemelor și iregularităților constatate cu ocazia misiunilor de audit public intern efectuate;
e) să primească în mod exclusiv rapoartele de audit public intern care sunt întocmite, ca urmare a misiunilor de audit public intern realizate la entitatea publică locală semnatară;
f) hotărăşte independent asupra acţiunilor necesare implementării recomandărilor formulate în baza misiunilor de audit public intern realizate.

   	 ART. 6
    Entităţile publice locale semnatare îşi asumă următoarele obligaţii:
a) respectarea metodologiei de audit public intern, respectiv documentarea temeinică, participarea la şedinţe, analiza şi avizarea documentelor procedurale elaborate de auditorii interni în sectorul public, furnizarea în scris sau verbal a informaţiilor solicitate ş.a.;
b) asigurarea accesului la date, informaţii şi documente a auditorilor interni în sectorul public, în vederea atingerii obiectivelor misiunii de audit public intern ;
c) asigurarea logisticii necesare desfăşurării misiunilor de audit public intern, respectiv spaţii adecvate, acces la sistemele IT şi de comunicaţii, furnituri de birou etc.;
d) elaborarea şi transmiterea către compartimentul de audit public intern a planurilor de acţiune necesare implementării recomandărilor acceptate;
e) informarea compartimentului de audit public intern cu privire la modul de implementare a recomandărilor dispuse şi la gradul de implementare al acestora;
f) furnizarea informaţiilor solicitate de auditorii interni în sectorul public în vederea planificării misiunilor de audit public intern ;
g) estimarea costurilor necesare realizării misiunilor de audit public intern solicitate în cursul exerciţiului financiar şi cuprinderea acestor angajamente în buget.

ART. 7
    	Structura asociativă organizatoare îşi asumă obligaţiile următoare:
a) constituirea unui compartiment de audit public intern, având o dimensiune corespunzătoare, în vederea asigurării realizării misiunilor de audit public intern planificate, în conformitate cu legislația specifică în vigoare;
b) asigurarea spaţiului necesar şi adecvat pentru organizarea şi desfăşurarea activităţilor compartimentului de audit public intern;
c) asigurarea procesului de recrutare şi angajare a personalului adecvat pentru compartimentul de audit public intern;
d) asigurarea condiţiilor necesare de pregătire profesională a auditorilor interni în sectorul public la nivelul cerinţelor stabilite prin normele metodologice proprii, conform legislației specifice în vigoare.

CAP. III Atribuţiile compartimentului de audit public intern 
   	ART. 8
    	Compartimentul de audit public intern asigură realizarea funcţiei de audit public intern la entităţile publice locale semnatare pe baza unui plan de audit, aprobat de reprezentanţii legali ai acestora.

   	 ART. 9
  	  În exercitarea activităţilor sale, compartimentul de audit public intern are următoarele atribuţii specifice:
a) elaborarea normelor metodologice proprii privind exercitarea activităţii de audit public intern în cadrul acordului de cooperare, aprobate de entităţile publice locale semnatare ale acordului şi avizate de UCAAPI;
b) elaborarea proiectelor planului anual şi multianual de audit public intern;
c) efectuarea în condiţii de calitate a misiunilor de audit public intern privind activitățile / procesele / sistemele din cadrul entităţilor publice locale semnatare;
d) asigurarea monitorizării realizării misiunilor de audit public intern şi a activităţilor de supervizare a acestora;
e) raportarea rezultatelor misiunilor de audit public intern, respectiv a constatărilor, concluziilor şi recomandărilor, numai către conducătorii entităţilor publice locale semnatare auditate;
f) raportarea operativă şi exclusivă a problemelor şi iregularităţilor constatate, către conducătorii entităţilor publice locale semnatare auditate;
g) elaborarea raportului anual al activităţii de audit public intern;
h) asigurarea confidenţialităţii datelor şi informaţiilor rezultate în urma activităţii de audit public  intern desfăşurate.

   	 ART. 10
   	 Planificarea şi realizarea misiunilor de audit public intern se realizează în mod echitabil pentru toate entităţile publice locale semnatare, în funcţie de misiunile de audit public intern solicitate şi de resursele disponibile, cu respectarea cadrului legal în vigoare.

   	 ART. 11
    	Compartimentul de audit public intern asigură efectuarea misiunilor de audit public intern de conformitate, de performanţă sau consiliere, solicitate de către unitățile entitățile publice locale semnatare ale acordului şi formulează recomandări şi concluzii pentru îmbunătăţirea activităţilor acestora.

CAP. IV Drepturile şi obligaţiile financiare ale părţilor
    	ART. 12
   	 În vederea realizării în comun a funcţiei de audit public intern , părţile sunt de acord să susţină financiar organizarea şi funcţionarea compartimentului de audit public intern . Ca urmare, fiecare entitate publică locală semnatară datorează lunar o cotizaţie ce se stabilește la nivelul unui salariu de bază minim brut pe ţară garantat în plată, conform legislației în vigoare la momentul emiterii facturii.

    	ART. 13
   	 Asigurarea evidenţelor privind misiunile de audit public intern derulate (planificate şi ad-hoc), precum şi a costurilor acestora sunt în responsabilitatea structurii asociative organizatoare. Se stabilește o contribuție pentru fiecare entitate publică locală semnatară, pentru realizarea misiunilor de audit public intern, atât pentru desfăşurarea misiunilor de audit planificate, cât şi pentru cele ad-hoc, determinată conform numărului de ore efectiv realizate și costului orar la nivelul salariului de bază minim brut pe ţară garantat în plată per oră, pentru un program normal de lucru, valabil la data emiterii pontajului. Pontajul va fi semnat de către șeful compartimentului de audit public intern din cadrul structurii asociative organizatoare și va fi avizat și confirmat de către ordonatorul de credite din cadrul entității publice locale semnatare. Contribuția va fi decontată conform facturilor / deconturilor emise de către structura asociativă organizatoare, către fiecare entitate publică locală semnatară.

    	ART. 14
    	Cheltuielile decontate între structura asociativă organizatoare şi entităţile publice locale semnatare se referă la: cheltuielile privind deplasările auditorilor interni în sectorul public pentru realizarea misiunilor de audit public intern , alte deplasări în interes de serviciu, chirie şi utilităţi – sediu compartiment audit public intern , pregătirea profesională a auditorilor interni în sectorul public în cuantum de 2,5% din salariul de bază minim brut pe ţară garantat în plată, conform legislației în vigoare la momentul emiterii facturii / lună / entitate publică locală semnatară, consumabile diverse, echipamente IT, licențe software, garanţie chirie,  achiziţii (router, mobilier, imprimantă multifuncţională, autoturisme etc), cheltuieli neprevăzute (de ex deplasări la sedinţe organizate de ACOR, etc.), cheltuieli diverse (protecția muncii, fișă de aptitudini, SSM, comisioane bancare, actualizare soft legislaţie, actualizare soft evidenţă financiar – contabilă, servicii de cenzorat, actualizare soft întocmire declaraţii fiscale, impozit auto, mentenanță auto, asigurări auto, administrare site internet, alte cheltieli, etc), cât și orice alte cheltuieli necesare funcționării compartimentului de audit public intern și derulării prezentului acord de cooperare.

    	ART. 15
    	Cheltuieli menţionate la art. 14, ocazionate de funcţionarea compartimentului de audit public intern , sunt în sarcina structurii asociative organizatoare și se decontează în cote egale între entitățile publice locale semnatare ale acordului. Nivelul cheltuielilor de mai sus se stabilește lunar de către structura organizatoare în baza facturilor / deconturilor emise în acest sens către entitățile publice locale semnatare.

    	ART. 16
    	Cheltuielile cu organizarea şi funcţionarea compartimentului de audit public intern sunt repartizate în mod corespunzător, pe fiecare entitate publică locală semnatară, în funcţie de numărul de zile/auditor realizate așa cum sunt specificate în acordul de cooperare.

          ART. 17
           Facturile / Deconturile lunare vor fi emise de către Filiala Judeţeană Iaşi a Asociaţiei Comunelor din România și transmise pentru decontare către entităţile publice locale semnatare până pe data de 05 a fiecărei luni pentru lunile ianuarie – noiembrie ale fiecarui an, respectiv până la data de 31 pentru luna decembrie. Termenul scadent de plată a facturilor / deconturilor este de maxim 15 zile calendaristice de la data primirii facturii / decontului (modalități transmitere : e-mail sau prin poștă cu confirmare de primire și prin intermediul SPV- e-factura).

          ART. 18
          Pentru neplata la termen a obligaţiilor ce le revin, entităţile publice locale semnatare datorează majorări de întârziere calculate începând cu ziua imediat următoare termenului de scadenţă şi pâna la data stingerii sumei datorate, inclusiv. Nivelul majorării de întârziere este cel prevăzut pentru obligațiile fiscale cuvenite bugetelor locale. În cazul în care entitatea publică locală semnatară nu achită cotizaţia la termenele prevăzute la art. 17, Filiala înaintează o notificare către entitatea publică respectivă, aceasta constituind titlu executoriu, fără îndeplinirea niciunei alte proceduri.

    	ART. 19
   	 Structurii asociative organizatoare îi revin obligaţiile de achitare a drepturilor băneşti cuvenite personalului compartimentului de audit public intern, a contribuţiilor la bugetul general consolidat care decurg din încheierea unui contract de muncă (asigurări sociale, şomaj, asigurări sociale de sănătate, impozit salarii etc.), cât şi de depunere a declaraţiilor fiscale legate de acestea.

	ART. 20
[bookmark: _Hlk183896980] 	Cheltuielile generate de funcţionarea compartimentului financiar – contabil şi de funcţionare a compartimentului de personal din cadrul Filialei Județene Iași a Asociației Comunelor din România vor fi decontate de entitățile publice locale semnatare ale prezentului acord, respectiv în cuantum de 6% din salariul de bază minim brut pe ţară garantat în plată, conform legislației în vigoare la momentul emiterii facturii / lună / entitate publică locală semnatară. 

    	CAP. V Clauza de confidenţialitate
    	ART. 21
          Informaţiile, datele şi documentele utilizate de auditorii interni în sectorul public în cadrul desfăşurării misiunilor de audit public intern sunt confidenţiale.

    	ART. 22
   	 Raportul de audit şi documentele componente ale dosarului de lucru sunt comunicate sau puse atât la dispoziţia exclusivă a entităţii publice locale semnatare unde a fost realizată misiunea de audit public intern, cât şi la dispoziţia organelor stabilite expres de lege cu drept de control şi evaluare a activităţilor desfăşurate.

    	ART. 23
    	Prin clauza de confidenţialitate părţile convin ca, pe toată durata acordului de cooperare şi după încetarea acestuia, să nu solicite de la personalul compartimentului de audit public intern date sau informaţii care privesc oricare dintre celelalte entităţi implicate în acţiunea de cooperare şi de care aceştia au luat cunoştinţă în timpul exercitării misiunilor de audit public intern .

   	ART. 24
    	Auditorii interni în sectorul public asigură confidenţialitatea datelor, informaţiilor şi documentelor între entităţile publice locale semnatare ale acordului de cooperare.

   	 ART. 25
    	Divulgarea unor date, informaţii sau documente de natură a aduce prejudicii entităţilor publice locale semnatare se sancţionează potrivit legilor în vigoare.

CAP. VI Forţa majoră şi litigii
    	ART. 26
    	Niciuna dintre entităţile publice locale semnatare nu răspunde de neexecutarea sau executarea necorespunzătoare a obligaţiilor asumate, dacă acestea se datorează unei cauze de forţă majoră.

    	ART. 27
   	 Forţa majoră reprezintă orice situaţie imprevizibilă şi insurmontabilă care împiedică entităţile publice locale semnatare să îşi îndeplinească obligaţiile.

   	 ART. 28
[bookmark: _Hlk195082503]    	Entitatea publică locală semnatară care invocă forţa majoră este obligată să notifice celorlalte entităţi publice locale semnatare ale acordului de cooperare, în termen de 3 zile, producerea evenimentului şi să ia toate măsurile posibile în vederea reducerii consecinţelor acestuia.

    	ART. 29
    	Orice diferend sau neînţelegere decurgând din interpretarea sau din executarea prezentului acord de cooperare vor fi soluţionate de entităţile publice locale semnatare pe cale amiabilă.

    	ART. 30
    	În cazul în care soluţionarea diferendului pe cale amiabilă nu este posibilă, litigiul dintre entităţile publice locale semnatare și/sau structura asociativă organizatoare va fi soluţionat de către instanţele competente, conform legislaţiei române.

CAP. VII  Durata şi încetarea acordului de cooperare
    	ART. 31
   	Acordul de cooperare se încheie pe o perioadă nedeterminată şi intră în vigoare de la data semnării lui de către reprezentanţii entităţilor publice locale semnatare.

    	ART. 32
   	 Modificarea sau încetarea prezentului acord de cooperare în cursul derulării lui se poate face pentru motive obiective, întemeiate, neimputabile părţilor, prin acordul de voinţă al tuturor părţilor.

   	 ART. 33
   	 Prezentul acord de cooperare poate fi modificat prin acte adiţionale aprobate de toți reprezentanţii legali ai entităţilor publice locale semnatare.

    	ART. 34
    	Ieşirea din cooperare se poate realiza la sfârşitul exerciţiului financiar, în caz contrar entitatea publică îşi asumă responsabilitatea suportării cheltuielilor ce îi revin din acordul de cooperare pentru întregul exerciţiu financiar.

          CAP. VIII  Dispoziţii finale
  	 ART. 35
    	Părţile convin să se întrunească o dată pe an sau ori de câte ori este nevoie, pentru analiza rezultatelor aplicării acordului de cooperare, formularea de direcţii de eficientizare a cooperării, precum şi actualizarea şi modificarea acordului de cooperare.

    	ART. 36
    	Prezentul acord de cooperare nu poate fi completat sau modificat decât cu acordul scris şi expres al tuturor entităţilor publice locale semnatare.

    	ART. 37
    	Acordul de cooperare a fost elaborat în conformitate cu prevederile: 
· Legii nr. 672/2002 privind auditul public intern, republicată, cu modificările ulterioare;
· Hotărârea nr. 1086/2013 pentru aprobarea Normelor generale privind exercitarea activităţii de audit public intern, cu modificările ulterioare;
· Hotărârea nr. 1183/ 2012 pentru  aprobarea  Normelor  privind  sistemul  de  cooperare  pentru  asigurarea funcţiei de audit public intern, cu modificările ulterioare;
· Ordonanței 57/2019 privind Codul administrativ, cu modificările ulterioare; 
· Legii nr. 273/2006 privind finanţele publice locale, cu modificările ulterioare; 
· Ordinului ministrului administraţiei şi internelor şi al ministrului finanţelor publice nr. 232/2.477/2010 privind aprobarea modelului-cadru al Acordului de cooperare pentru organizarea şi exercitarea unor activităţi în scopul realizării unor atribuţii stabilite prin lege autorităţilor administraţiei publice locale, cu modificările ulterioare;

Prezentul acord de cooperare a fost încheiat în 2 exemplare, ambele cu valoare de original, astăzi, în data ……………… și intră în vigoare de la data de ………………...

